text: Handelsstandsforeningen i Ribe vil have mere politi til byen
  16 januar 2015 kl. 07.10
  Det er sjældent politiet kan nå at komme, når der er butikstyve på spil i byens forretninger. De handelsdrivende ønsker mere politi i byen, så de ikke selv skal tilbageholde tyveknægte.
  Fredag morgen er der indkaldt til møde mellem Handelsstandsforeningens bestyrelse og lokalpolitiet i Ribe.
  De skal sammen finde en løsning på de udfordringer byens handelsdrivende har, når de står alene med en butikstyv, og politiet ikke har tid til at komme.
  Formanden for Handelsstandsforeningen Poul Anker Nielsen siger til TV SYD, han håber at mødet ender med mere politi i Ribe, så de fremadrettet har tid til at komme ud i butikkerne, når der er tyveknægte på spil.
  